পুরসভা ও স্বাস্থ্য দফতরের এই গোপনীয়তার আড়ালে রাজ্যে ডেঙ্গি সংক্রমণ আরও তীব্র হবে হবে বলে আশঙ্কা করছেন পরজীবী বিশেষজ্ঞেরা। তাঁরা বলছেন, কোথায় কোথায় ডেঙ্গি হচ্ছে, সেই বিষয়ে যত তাড়াতাড়ি নিশ্চিত হওয়া যাবে, ততই ভাল। তা হলে সংশ্লিষ্ট এলাকার উপরে নজরদারি চালানো যেতে পারে। পরজীবী বিশেষজ্ঞদের বক্তব্য, যে-উপসর্গ নিয়ে মুরারিপুকুর লেনের মহিলা হাসপাতালে ভর্তি হয়েছিলেন, কয়েক বছর ধরে সেটাই ডেঙ্গির অন্যতম লক্ষণ। ডেঙ্গিতে অন্যান্য অঙ্গের মতো অগ্ন্যাশয়েরও ক্ষতি হয়। তাই ডেঙ্গিতেই যে ওই মহিলার অগ্ন্যাশয়ের ক্ষতি হয়েছে, তা মেনে নিতে অসুবিধা কোথায়— প্রশ্ন তুলছেন অনেক পরজীবী বিশেষজ্ঞ।